pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด สธ. ส่งผู้ตรวจราชการฯ ให้กำลังใจแพทย์ที่ถูกทำร้ายพร้อมแจ้งความดำเนินคดี
วันพุธที่ 11 ธันวาคม 2562
ปลัด สธ. ส่งผู้ตรวจราชการฯ ให้กําลังใจแพทย์ที่ถูกทําร้ายพร้อมแจ้งความดําเนินคดี
ปลัดกระทรวงสาธารณสุข โทรศัพท์สายตรงให้กําลังใจแพทย์ที่ถูกทําร้ายที่จังหวัดขอนแก่น และส่งผู้ตรวจราชการเขตสุขภาพที่ 7 ลงพื้นที่ดูแลเยียวยา ติดตามคดี ยืนยันให้ดําเนินคดีข้อหาพยายามฆ่า
ปลัดกระทรวงสาธารณสุข โทรศัพท์สายตรงให้กําลังใจแพทย์ที่ถูกทําร้ายที่จังหวัดขอนแก่น และส่งผู้ตรวจราชการเขตสุขภาพที่ 7 ลงพื้นที่ดูแลเยียวยา ติดตามคดี ยืนยันให้ดําเนินคดีข้อหาพยายามฆ่า
วันนี้ (11 ธันวาคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์กรณีมีผู้ป่วยทําร้ายร่างกายแพทย์ขณะปฏิบัติหน้าที่ ว่า จากเหตุการณ์ดังกล่าว ได้สั่งการให้ผู้ตรวจราชการเขตสุขภาพที่ 7 นายแพทย์สาธารณสุขจังหวัดขอนแก่นและผู้อํานวยการโรงพยาบาลเข้าเยี่ยมเพื่อให้กําลังใจแพทย์ที่ถูกผู้ป่วยทําร้ายขณะปฏิบัติหน้าที่ และให้ลาพักงานเพื่อเยียวยาจิตใจ สําหรับการดําเนินคดีได้ประสานกับเจ้าหน้าที่ตํารวจและอัยการในการดําเนินการแจ้งความในข้อหาพยายามฆ่ากับผู้ป่วยรายดังกล่าว พร้อมส่งมอบวัตถุพยาน เช่น ภาพจากกล้องวงจรปิด กรรไกรที่ใช้ก่อเหตุ ให้กับเจ้าหน้าที่ตํารวจ ทั้งนี้ตามฎีกาที่ 816/2520 ที่ผ่านมา ระบุว่าการทําร้ายบริเวณต้นคอซึ่งมีเส้นเลือดสําคัญนั้นอาจทําให้ถึงแก่ชีวิตได้ ถือว่าเป็นการพยายามฆ่า
นายแพทย์สุขุม กล่าวต่อว่า ในด้านมาตรฐานความปลอดภัยในสถานพยาบาล กระทรวงสาธารณสุขได้เน้นความปลอดภัยของผู้ป่วยและบุคลากรสาธารณสุข (2P Safety) ของ สถาบันรับรองคุณภาพสถานพยาบาล (องค์การมหาชน) หรือ สรพ. ในการปฏิบัติงานของโรงพยาบาลต่างๆ ขณะนี้โรงพยาบาลในสังกัดกระทรวงสาธารณสุขผ่านเกณฑ์มาตรฐานแล้วกว่าร้อยละ 90 รวมถึงมาตรฐานต่างๆ เช่น ห้องฉุกเฉินคุณภาพ อย่างไรก็ตาม คงต้องทบทวนว่ามาตรฐานที่ สรพ.กําหนดให้มีความครอบคลุม อาจจะต้องมีมาตรการเพิ่มเติม ได้สั่งการให้กรมสนับสนุนบริการสุขภาพ และกรมวิทยาศาสตร์การแพทย์ ซึ่งดูแลเครื่องมือแพทย์ดําเนินการ ให้กรมการแพทย์ ซึ่งดูแลมาตรฐานและระบบต่างๆในห้องฉุกเฉิน ให้ขยายมาตรฐานความปลอดภัยมายังหอผู้ป่วยทั้งหมด โดยเน้นกิจกรรมคุณภาพ เช่น การทํา 5 ส. ให้จัดเก็บอุปกรณ์ให้เป็นระเบียบ นอกจากนี้ หากมีผู้บาดเจ็บจากการทะเลาะวิวาทมาเป็นกลุ่มและมีอาการมึนเมาต้องรีบแจ้งเจ้าหน้าตํารวจเพื่อช่วยดูแลความปลอดภัย นอกจากจะเตรียมความพร้อมในการดูแลผู้ป่วยแล้วจําเป็นต้องดูแลความปลอดภัยของเจ้าหน้าที่ด้วย ที่สําคัญคือการจัดรูปแบบการให้บริการเพื่อช่วยลดความแออัด ถือเป็นโอกาสที่ดีที่ช่วยเสริมสร้างมาตรฐานของโรงพยาบาล
“ในวันนี้ ผมได้โทรศัพท์พูดคุยให้กําลังใจกับน้องและเปิดสายเพื่อให้คําปรึกษาตลอด 24 ชั่วโมง สําหรับกระทรวงสาธารณสุขเน้นความปลอดภัยของผู้ป่วยและเจ้าหน้าที่ที่เสียสละปฏิบัติงานในพื้นที่ต่างจังหวัด หากมีปัญหาเกิดขึ้นในโรงพยาบาลกระทรวงสาธารณสุขมีนโยบายดําเนินคดีให้ถึงที่สุด หากผู้บริหารในพื้นที่อะลุ่มอล่วยจะดําเนินคดีมาตรา 157 ฐานละเว้นการปฏิบัติหน้าที่ และขอความเห็นใจจากทุกๆ คนในการยุติการก่อเหตุความรุนแรงทุกรูปแบบในโรงพยาบาล” นายแพทย์สุขุมกล่าว
*************************** 11 ธันวาคม 2562
รัฐบาลไทย-ข่าวทำเนียบรัฐบาล-อยู่บ้าน หยุดเชื้อ เพื่อชาติ ได้อะไร
วันอาทิตย์ที่ 29 มีนาคม 2563
อยู่บ้าน หยุดเชื้อ เพื่อชาติ ได้อะไร
ได้อะไรหลายอย่างเลย
อยู่บ้าน หยุดเชื้อ เพื่อชาติ ได้อะไร
- ได้ทําอาหารให้คนที่เรารัก
- มีสุขอนามัยที่ดีทั้งบ้าน
- ได้ออกกําลังกายเพื่อสุขภาพ
- ได้มีโอกาสดีๆ ในชีวิต
รัฐบาลไทย-ข่าวทำเนียบรัฐบาล-กระทรวงอุตสาหกรรมออกประกาศข้อแนะนำคุณลักษณะผ้าที่ใช้ในการผลิตหน้ากากอนามัยสำหรับประชาชน เพื่อลดความเสี่ยงในการติดเชื้อโรคติดเชื้อไวรัสโคโรนา 2019 (COVID-19) [กระทรวงอุตสาหกรรม]
วันจันทร์ที่ 16 มีนาคม 2563
กระทรวงอุตสาหกรรมออกประกาศข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อโรคติดเชื้อไวรัสโคโรนา 2019 (COVID-19) [กระทรวงอุตสาหกรรม]
และเพื่อประโยชน์ในการสนับสนุนการผลิตหน้ากากอนามัยที่ทําจากผ้าให้มีคุณภาพเพียงพอและราคาที่เหมาะสม โดยคุณลักษณะของผ้าแนบท้ายประกาศได้ผ่านการจัดทําโดยสถาบันพัฒนาอุตสาหกรรมสิ่งทอ และสํานักงานมาตรฐานผลิตภัณฑ์อุตสาหกรรม
รัฐบาลไทย-ข่าวทำเนียบรัฐบาล- " บิ๋กอู๋ " เปิดอาคารศูนย์พัฒนาคุณภาพชีวิตผู้สูงอายุ เด็กและผู้พิการ เพิ่มศักยภาพการพัฒนาคุณภาพชีวิต
วันอาทิตย์ที่ 18 พฤศจิกายน 2561
" บิ๋กอู๋ " เปิดอาคารศูนย์พัฒนาคุณภาพชีวิตผู้สูงอายุ เด็กและผู้พิการ เพิ่มศักยภาพการพัฒนาคุณภาพชีวิต
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดอาคารศูนย์พัฒนาคุณภาพชีวิตผู้สูงอายุ เด็กและผู้พิการตําบลบ้านผึ้ง เพื่อใช้เป็นสถานที่ในการประกอบกิจกรรมและเสริมสร้างทักษะในการดําเนินชีวิต เพิ่มพูนองค์ความรู้และพัฒนาตนเองของประชาชน
เมื่อวันที่ 17 พฤศจิกายน 2561 ที่บริเวณองค์การบริหารส่วนตําบลบ้านผึ้ง อําเภอเมือง จังหวัดนครพนม พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดอาคารศูนย์พัฒนาคุณภาพชีวิตผู้สูงอายุ เด็กและผู้พิการตําบลบ้านผึ้ง เพื่อใช้เป็นสถานที่ในการประกอบกิจกรรมและเสริมสร้างทักษะในการดําเนินชีวิต เพิ่มพูนองค์ความรู้และพัฒนาตนเองของประชาชนในชุมชน โดยมีหัวหน้าส่วนราชการ ประชาชนในพื้นที่ร่วมให้การต้อนรับและร่วมประกอบพิธี
จากที่ตําบลบ้านผึ้ง ได้มีการส่งเสริมการจัดสวัสดิการให้แก่ผู้สูงอายุ เด็กและเยาวชน รวมทั้งการส่งเสริมอาชีพให้กับผู้พิการให้ได้เห็นคุณค่าในตนเอง โดยมีการรวมกลุ่มกันจัดตั้งโรงเรียนผู้สูงอายุ โดยยึดหลัก “บวร” ในการดําเนินการ เพื่อเป็นสถานที่กระตุ้นให้ผู้สูงวัยทุกคนได้คลายเหงา มองเห็นคุณค่าในชีวิตตนเอง ได้ทํากิจกรรมร่วมกัน ได้แลกเปลี่ยนประสบการณ์ และนําสิ่งเหล่านั้นมาถ่ายทอดสู่ลูกหลาน ตลอดจนเกิดการสร้างงาน สร้างรายได้ในชุมชน มีกลุ่มเด็กและเยาวชนที่มีความเข้มแข็งร่วมกันจัดทํากิจกรรมสาธารณประโยชน์และกิจกรรมจิตอาสาต่าง ๆ ภายใต้การดําเนินกิจกรรม ผ่านสภาเด็กและเยาวชนตําบลบ้านผึ้ง มีการส่งเสริมอาชีพให้กับผู้พิการให้มีอาชีพเสริมและมีรายได้ในการเลี้ยงชีพ และสามารถอยู่ในสังคมได้อย่างภาคภูมิ และเพื่อเป็นการเพิ่มศักยภาพในการส่งเสริมสนับสนุนให้ทั้งสามกลุ่มได้มีสถานที่ในการทํากิจกรรม ได้ออกกําลังกาย ได้แสดงออกซึ่งภูมิปัญญา ศักยภาพ สร้างสรรค์ประโยชน์แก่ชุมชนและสังคม ทําทุกคนมีอาชีพ มีรายได้ และอยู่ในสังคมอย่างมีความสุขมากยิ่งขึ้น รวมถึงเป็นสถานที่ในการใช้ประโยชน์ของประชาชนในตําบลบ้านผึ้ง และส่วนราชการต่าง ๆ ในอนาคต ดังนั้น องค์การบริหารส่วนตําบลบ้านผึ้ง จึงได้มีการจัดสร้างอาคารศูนย์พัฒนาคุณภาพชีวิตผู้สูงอายุ เด็กและผู้พิการตําบลบ้านผึ้งขึ้นมา ด้วยงบประมาณรวมทั้งสิ้น 2,500,000 บาท และเมื่อแล้วเสร็จจึงได้ร่วมกันประกอบพิธีเปิดขึ้น
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
18 พฤศจิกายน 2561
รัฐบาลไทย-ข่าวทำเนียบรัฐบาล-บสย. เปิดเวที ต่อยอดเครือข่าย SMEs สายพันธุ์ Startup - Innovation
วันพฤหัสบดีที่ 4 ตุลาคม 2561
บสย. เปิดเวที ต่อยอดเครือข่าย SMEs สายพันธุ์ Startup - Innovation
บสย.ผนึกกรมพัฒนาธุรกิจการค้า เปิดเวที “ต่อยอดธุรกิจ Startup ให้สําเร็จ ด้วยกลยุทธ์เด็ดจากนวัตกรรม” สร้างเครือข่ายนักธุรกิจสายพันธุ์สตาร์ทอัพ–นวัตกรรม พร้อมโชว์เคสนวัตกรรมสร้างเงินล้าน แมทชิ่งธุรกิจ - แหล่งเงินทุน เผยแนวโน้มการขอสินเชื่อ
บสย. ผนึก กรมพัฒนาธุรกิจการค้า เปิดเวที “ต่อยอดธุรกิจ Startup ให้สําเร็จ ด้วยกลยุทธ์เด็ดจากนวัตกรรม” สร้างเครือข่ายนักธุรกิจสายพันธุ์ สตาร์ทอัพ – นวัตกรรม พร้อมโชว์เคส นวัตกรรมสร้างเงินล้าน แมทชิ่งธุรกิจ - แหล่งเงินทุน เผยแนวโน้มการขอสินเชื่อ และค้ําประกันสินเชื่อขยายตัวตามเทรนด์
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย.ได้ร่วมกับหน่วยงานพันธมิตร คือ กรมพัฒนาธุรกิจการค้า กระทรวงพาณิชย์ สํานักงานพัฒนาวิทยาศาสตร์และเทคโนโลยี (สวทช.) และสถาบันอาหาร กระทรวงอุตสาหกรรม สถาบันการเงินและภาคเอกชน เปิดเวทีต่อยอดธุรกิจ Startup จัดสัมมนา “ต่อยอดธุรกิจ Startup ให้สําเร็จ ด้วยกลยุทธ์เด็ดจากนวัตกรรม” เปิดเวทีเชื่อมโยงเครือข่ายนักธุรกิจสายพันธุ์ Startup และ Innovation ที่เคยผ่านการอบรมหลักสูตร “24 ชั่วโมงสร้าง DNA นักธุรกิจรุ่นใหม่ด้วยนวัตกรรม “ จากกรมพัฒนาธุรกิจการค้า โดยการจัดสัมมนาครั้งนี้ จะเป็นการเปิดเวทีถ่ายทอดองค์ความรู้ เพื่อการต่อยอดเครือข่ายธุรกิจ ขยายเครือข่าย และเสริมสร้างโอกาสทางการเงิน จากธนาคารที่มีโครงการสินเชื่อ Startup และ Innovation โดยมีโครงการค้ําประกันสินเชื่อ Startup & Innovation ของ บสย. รองรับ
การจัดงานครั้งนี้ได้รับความสนใจจาก ผู้ประกอบการกลุ่ม Startup และ Innovation กว่า 200 คน เข้าร่วมฟังการถ่ายทอดองค์ความรู้จากธุรกิจที่ประสบความสําเร็จหลากหลายมุมมอง อาทิ คุณณัฎฐ์เมธี ธนกิตต์วุฒิกุล ผู้บริหาร A Grains Granola จากธุรกิจ Startup คุณวาริท น้อยเกิด เจ้าของประชาฟาร์ม (ปลาสวยงาม บ้านโป่งราชบุรี) ก้าวสู่ความสําเร็จด้ายการขายผ่านช่องทาง Online 100% คุณอภิณพร ทองดี จาก บริษัท แอลเจที อินเตอร์ ฟู้ด จํากัด (ขนมครองแครงเล็กจนโต) การต่อยอดและขยายธุรกิจสู่ตลาดโลก
ปิดท้ายงานด้วยการเปิดเวทีธุรกิจที่ไม่ธรรมดา “ขยายธุรกิจอย่างไรให้รุ่งโรจน์ ไม่รุ่งริ่ง” โดยผู้ประกอบการตัวจริง คุณชวลิต ต่อสหะกุล เจ้าของกิจการพระรามเก้าไก่ย่าง จากร้านเพิงเล็กๆ ขยายเป็น 100 โต๊ะ พร้อมแนวคิดร้านอาหารเชิงรุก คุณเขมิกา จิวะพรทิพย์ แห่ง บริษัท แอล วี เอ็น แอล จํากัด สตูดิโอออกกําลังกายฟิซิค PHYSIQUE 57 คุณกฤษฎา ชุณศาสตร์ บริษัท ชุณศาสตร์ จํากัด ภายใต้แนวคิด ขายสินค้าต้องรู้จักใช้สื่อ ขยายธุรกิจต้องรู้จักการสื่อสาร และ ไฮไลท์ปิดท้าย เปิดโอกาสให้ผู้เข้าร่วมสัมมนาได้แลกเปลี่ยนต่อยอดธุรกิจระหว่างกัน
ปัจจุบัน บสย. อนุมัติค้ําประกันสินเชื่อ ณ วันที่ 30 กันยายน 2561 กว่า 900 ราย คิดเป็นวงเงินค้ําประกันสินเชื่อกว่า 1,500 ล้านบาท ซึ่งแนวโน้มผู้ประกอบการ SMEs กลุ่ม Startup และ Innovation มีโอกาสขยายตัวเพิ่มขึ้น ส่งผลให้แนวโน้มการขอสินเชื่อจากธนาคาร และการค้ําประกันสินเชื่อของ บสย. สําหรับผู้ประกอบการกลุ่มนี้เพิ่มมากขึ้น
ฝ่ายประชาสัมพันธ์  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477  chaninya@tcg.or.th   www.tcg.or.th
ศรัญยู ตันติเสรี 091-771-2885   saranyu@tcg.or.th     www.facebook.com/tcg.or.th
วิขุดา ก้องกีรติ 089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-กระทรวงดิจิทัลฯ เข้าร่วมพิธีเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561
วันศุกร์ที่ 7 ธันวาคม 2561
กระทรวงดิจิทัลฯ เข้าร่วมพิธีเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
พลเอกประยุทธ์ จันทร์โอชา นายกรัฐมนตรี เป็นประธานพิธีทําบุญตักบาตร พระสงฆ์และสามเณร 500 รูป พร้อมวางพานพุ่ม เนื่องในโอกาสวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561 เมื่อวันที่ 5 ธันวาคม 2561 ณ มณฑลพิธีท้องสนามหลวง โดยมีนาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เข้าร่วมพิธี จากนั้น เวลา 17.00 น. รองปลัดกระทรวงดิจิทัลฯ พร้อมด้วยผู้บริหาร ข้าราชการ และเจ้าหน้าที่ของกระทรวงฯ เข้าร่วมพระราชพิธีทรงบําเพ็ญพระราชกุศลทักษิณานุปทาน ณ พระที่นั่งอมรินทรวินิจฉัย ในพระบรมมหาราชวัง
************************
รัฐบาลไทย-ข่าวทำเนียบรัฐบาล-พม. จัดประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2562
วันอังคารที่ 22 ตุลาคม 2562
พม. จัดประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2562
พม. จัดประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2562
วันที่ 21 ต.ค. 62 เวลา 09.00 น. กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) จัดประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2562 โดยมี นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุม พร้อมด้วย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) คณะผู้บริหารกระทรวง พม. และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
นายจุติ กล่าวว่า การประชุมคณะกรรมการส่งเสริมการพัฒนาเด็กและเยาวชนแห่งชาติ (กดยช.) ครั้งที่ 2/2562 ที่ประชุมได้พิจารณาประเด็นสําคัญ ได้แก่ 1) การดําเนินโครงการเงินอุดหนุนเพื่อการเลี้ยงดูเด็กแรกเกิด ซึ่งกระทรวง พม. โดย ดย. อยู่ระหว่างพัฒนาระบบฐานข้อมูล และจะเร่งรัดตรวจสอบพร้อมทั้งประมวลผลข้อมูลผู้มีสิทธิที่มาให้ข้อมูลหลังวันที่ 30 ก.ย. 61 และผู้ที่ยังไม่มายื่นข้อมูลเพิ่มเติม และจะเสนอต่อ กดยช. เพื่อพิจารณาเป็นวาระเร่งด่วนต่อไป 2) การยุบเลิกคณะอนุกรรมการเฉพาะกิจปรับปรุงมาตรฐานคุณภาพขั้นต่ําของการอบรมเลี้ยงดูเด็กปฐมวัยของสถานรับเลี้ยงเด็กเอกชน และเห็นชอบการปรับปรุงองค์ประกอบของคณะอนุกรรมการปรับปรุงกฎหมายเกี่ยวกับเด็กให้เป็นไปตามมาตรฐานของรัฐธรรมนูญและอนุสัญญาว่าด้วยสิทธิเด็ก และคณะอนุกรรมการส่งเสริมการปกป้องคุ้มครองเด็กและเยาวชนในการใช้สื่อออนไลน์ 3) การแต่งตั้งคณะอนุกรรมการเฉพาะกิจพิจารณาความพร้อมของประเทศไทยต่อการถอนข้อสงวนของอนุสัญญาว่าด้วยสิทธิเด็ก เพื่อพิจารณาความเป็นไปได้ในการถอนข้อสงวน ข้อ 22 ของอนุสัญญาว่าด้วยสิทธิเด็ก และ 4) การประชุมรัฐมนตรีอาเซียนที่รับผิดชอบงานเยาวชน ครั้งที่ 11 และการประชุมรัฐมนตรีอาเซียนที่รับผิดชอบงานเยาวชน + 3 ครั้งที่ 7 โดยที่ประชุมเห็นชอบในหลักการสนับสนุนเงินเข้ากองทุนเยาวชนอาเซียน เป็นเงิน 5,000 ดอลลาห์สหรัฐ (150,000 บาท) ปีละครั้ง ก่อนนําเสนอคณะรัฐมนตรี (ครม.) พิจารณาให้ความเห็นชอบต่อไป
นายจุติ กล่าวเพิ่มเติมว่า นอกจากนี้ ที่ประชุมยังได้รับทราบเรื่องการส่งเสริมกระบวนการทางความคิด (Mind Set) เด็กและเยาวชน...สู่ประเทศไทย 4.0 โดยขอให้หน่วยงานที่เกี่ยวข้องนําแนวคิดไปขับเคลื่อนในการปฏิบัติงานอย่างเป็นรูปธรรมตามบทบาทภารกิจขององค์กร และเรื่องการส่งเสริมให้ท้องถิ่นสนับสนุนสภาเด็กและเยาวชน กลุ่มเด็กและเยาวชน ริเริ่มทํากิจกรรมสร้างสรรค์และแก้ไขปัญหาในชุมชน สังคมของตนเอง โดยการถ่ายโอนภารกิจสภาเด็กและเยาวชนให้แก่องค์กรปกครองส่วนท้องถิ่น ให้คํานึงถึงความพร้อมขององค์กรปกครองส่วนท้องถิ่นเป็นหลัก
รัฐบาลไทย-ข่าวทำเนียบรัฐบาล-โฆษกฯ ระบุหน่วยงานของรัฐสามารถเชื่อมโยงและนำข้อมูลตาม ร่าง พรบ.การทะเบียนราษฎร (ฉบับที่ ..) พ.ศ. .... ไปใช้ได้ต้องเป็นข้อมูลที่เกี่ยวข้องกับการปฏิบัติงานของแต่ละหน่วยงานเท่านั้น
วันอังคารที่ 17 ตุลาคม 2560
โฆษกฯ ระบุหน่วยงานของรัฐสามารถเชื่อมโยงและนําข้อมูลตาม ร่าง พรบ.การทะเบียนราษฎร (ฉบับที่ ..) พ.ศ. .... ไปใช้ได้ต้องเป็นข้อมูลที่เกี่ยวข้องกับการปฏิบัติงานของแต่ละหน่วยงานเท่านั้น
โฆษกประจําสํานักนายกรัฐมนตรี ชี้แจงเพื่อป้องกันการเผยแพร่ข้อมูลที่บิดเบือน ระบุหน่วยงานของรัฐสามารถเชื่อมโยงและนําข้อมูลตาม ร่าง พรบ.การทะเบียนราษฎร (ฉบับที่ ..) พ.ศ. .... ไปใช้ได้ต้องเป็นข้อมูลที่เกี่ยวข้องกับการปฏิบัติงานของแต่ละหน่วยงานเท่านั้น
วันนี้ ( 17 ต.ค. 60 ) เวลา 15.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้ชี้แจงถึงเรื่องที่ ครม.มีมติอนุมัติหลักการร่างพระราชบัญญัติการทะเบียนราษฎร (ฉบับที่ ..) พ.ศ. .... ตามที่กระทรวงมหาดไทย (มท.) เสนอ เพื่อป้องกันความเข้าใจที่คลาดเคลื่อนและการเผยแพร่ข้อมูลที่บิดเบือนโดยเฉพาะในลักษณะที่ระบุว่าหน่วยงานต่าง ๆ ของรัฐ สามารถที่จะเชื่อมโยงข้อมูลทะเบียนราษฎรของกระทรวงมหาดไทยได้และรัฐสามารถที่จะรู้เรื่องเกี่ยวข้องกับประชาชนทั้งหมดว่า การที่แต่ละกระทรวง ทบวง กรม และหน่วยงานของรัฐ จะสามารถเข้าถึงและนําข้อมูลเหล่านั้นไปได้ ต้องเป็นข้อมูลที่เกี่ยวข้องกับการปฏิบัติงานของแต่ละหน่วยงานเท่านั้น จึงขอแจ้งเกี่ยวกับการดําเนินการเชื่อมโยงข้อมูลตามพระราชบัญญัติดังกล่าวให้เกิดความเข้าใจที่ถูกต้องเพื่อป้องกันการเผยแพร่ข้อมูลที่บิดเบือนซึ่งอาจจะเกิดขึ้นในอนาคต
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"ปนัดดา" เปิดการอบรม "โรงเรียนคุณธรรมต้นแบบ หลักสูตร เข้าใจวัยรุ่นด้วยโยนิโสมนสิการ" โรงเรียนสตรีวัดมหาพฤฒาราม
วันจันทร์ที่ 24 กรกฎาคม 2560
"ปนัดดา" เปิดการอบรม "โรงเรียนคุณธรรมต้นแบบ หลักสูตร เข้าใจวัยรุ่นด้วยโยนิโสมนสิการ" โรงเรียนสตรีวัดมหาพฤฒาราม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดการอบรมเชิงปฏิบัติการโครงการ "โรงเรียนคุณธรรมต้นแบบ หลักสูตรเข้าใจวัยรุ่นด้วยโยนิโสมนสิการ"
โดยมีผู้อํานวยการสํานักงานเขตพื้นที่การศึกษา ผู้บริหารจากหลายโรงเรียน อาทิ โรงเรียนสตรีวัดมหาพฤฒาราม ในพระบรมราชินูปถัมภ์, โรงเรียนสารวิทยา, โรงเรียนปทุมคงคา, โรงเรียนวชิรธรรมสาธิต, โรงเรียนสตรีเศรษฐบุตรบําเพ็ญ ฯลฯ พร้อมทั้งคณะครู อาจารย์ ผู้ปกครอง และนักเรียน เข้าร่วมงาน
ม.ล.ปนัดดา ดิศกุลกล่าวว่า รู้สึกยินดียิ่งที่ได้มาพบปะเยี่ยมเยียนโรงเรียนสตรีวัดมหาพฤฒาราม ในพระบรมราชินูปถัมภ์ โดยใคร่ขอความร่วมมือจากครู อาจารย์ และผู้ปกครองในการขับเคลื่อนโรงเรียนคุณธรรม และน้อมนําแนวคิดศาสตร์พระราชา ในการพัฒนานักเรียนให้มีความรู้ความสามารถและมีคุณธรรมควบคู่กันไป ซึ่งการเป็นโรงเรียนคุณธรรมของสํานักงานคณะกรรมการการศึกษาขั้นพื้นฐาน (สพฐ.) มีกรอบแนวคิดที่สําคัญ 5 ประการ คือ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม
นอกจากนี้ ฝากให้ลูกหลานนักเรียนคงไว้ซึ่งเอกลักษณ์ของชนชาติไทยเป็นคุณงามความดีที่ได้ปฏิบัติสืบทอดต่อกันมา ไม่ว่าจะเป็นการอ่อนน้อมถ่อมตน ความเป็นสุภาพชน ความขยันหมั่นเพียร และความซื่อสัตย์สุจริต รักษาความเป็นคนดี ใต้ร่มพระบารมีไว้ให้ได้
ม.ล.ปนัดดา ได้กล่าวถึงพระราชดํารัสของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ที่พระราชทานแก่ลูกหลาน เยาวชนไทย เนื่องในวันเด็กแห่งชาติ ปี พ.ศ. 2527ใจความว่า "วัยเด็กเป็นวัยเริ่มต้น เป็นวัยเตรียมตัวเพื่อสร้างความเจริญ มั่นคงในชีวิตเด็ก ๆ จึงควรรีบขวนขวายศึกษา จักได้ มีความฉลาดรอบรู้ ว่าอะไรคือความดี และอะไรคือความเสื่อมเสีย เพื่อนําทางชีวิตของตนไปสู่ความสุข ความเจริญได้โดยถูกต้องและสมบูรณ์" เพื่อเป็นความภาคภูมิใจของลูกหลานเยาวชนไทยสืบไป
ขอให้ลูกหลานนักเรียนสืบสานพระราชปณิธาน ก้าวเดินตามรอยพระยุคลบาทของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ทั้งเรื่องการมีแนวคิด วิสัยทัศน์ ทัศนคติที่ดีต่อบ้านเมือง ความเป็นคนดีของสังคม ความเป็นนักการศึกษา ความเพียร และความซื่อสัตย์สุจริต
อนึ่ง โยนิโสมนสิการ (อ่านว่า โยนิโส-มะนะสิกาน) ประกอบด้วย 2 คํา คือโยนิโสมาจากคําว่า โยนิ ซึ่งแปลว่า เหตุ ต้นเค้า แหล่งเกิด ปัญญา อุบาย วิธี ทางและมนสิการหมายถึง การทําในใจ การคิด คํานึง นึกถึง ใส่ใจ พิจารณา
ดังนั้น โยนิโสมนสิการ จึงหมายถึง การคิดหรือพิจารณาโดยแยบคาย หรือการคิดพิจารณาอย่างรอบคอบถี่ถ้วน หรือสามารถคิดเป็น วิเคราะห์เป็น โดยคิดและวิเคราะห์ได้อย่างถูกวิธี นั่นคือ ความเป็นผู้ฉลาดในการคิด คิดอย่างถูกวิธีถูกระบบ พิจารณาไตร่ตรองสาวไปจนถึงสาเหตุหรือต้นตอของเรื่องที่กําลังคิด คือคิดถึงรากถึงโคนนั่นเอง แล้วประมวลความคิดรอบด้าน จนกระทั่งสรุปออกมาได้ว่าสิ่งนั้นควรหรือไม่ควร ดีหรือไม่ดี เป็นวิถีทางแห่งปัญญา เป็นธรรมสําหรับกลั่นกรองแยกแยะข้อมูลหรือแหล่งข่าว (ปรโตโฆสะ) อีกชั้นหนึ่ง เป็นบ่อเกิดแห่งสัมมาทิฐิ ทําให้มีเหตุผล ไม่งมงาย
อิทธิพล รุ่งก่อน, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
รัฐบาลไทย-ข่าวทำเนียบรัฐบาล-ไทย-อิหร่าน ยินดีที่ความร่วมมือด้านสาธารณสุขและการท่องเที่ยว มีความคืบหน้าเป็นรูปธรรมมากขึ้น
วันอังคารที่ 22 ตุลาคม 2562
ไทย-อิหร่าน ยินดีที่ความร่วมมือด้านสาธารณสุขและการท่องเที่ยว มีความคืบหน้าเป็นรูปธรรมมากขึ้น
ไทย-อิหร่าน ยินดีที่ความร่วมมือด้านสาธารณสุขและการท่องเที่ยว มีความคืบหน้าเป็นรูปธรรมมากขึ้น
วันนี้ (วันอังคารที่ 22 ตุลาคม 2562) เวลา 16.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายโมเซน มุฮัมมะดีย์ (H.E. Mr. Mohsen Mohammadi) เอกอัครราชทูตสาธารณรัฐอิสลามอิหร่านประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญการหารือดังนี้
รองนายกรัฐมนตรีกล่าวต้อนรับเอกอัครราชทูตฯ โดยเห็นว่าการหารือในครั้งนี้ เป็นโอกาสที่ดีในการพัฒนาความสัมพันธ์ระหว่างสองประเทศที่มีมาอย่างยาวนานและราบรื่น พร้อมขอให้มั่นใจว่า ความสัมพันธ์และความร่วมมือระหว่างไทยกับอิหร่านจะยังคงดําเนินต่อไปในสาขาที่ทั้งสองฝ่ายมีศักยภาพและความพร้อมร่วมกัน
เอกอัครราชทูตฯ ขอบคุณรองนายกรัฐมนตรีที่สละเวลาให้เข้าพบ พร้อมมอบสารแสดงความยินดีในโอกาสเข้ารับตําแหน่งรองนายกรัฐมนตรีและรัฐมนตรีว่าการกระทรวงสาธารณสุข โดยยืนยันความพร้อมในการสานต่อความร่วมมือกับไทยในด้านต่าง ๆ โดยเฉพาะด้านสาธารณสุข เภสัชกรรม และอุปกรณ์การแพทย์
ทั้งสองฝ่ายยินดีที่ความร่วมมือระหว่างกันมีความคืบหน้าอย่างเป็นรูปธรรม โดยด้านการแพทย์และสาธารณสุข ไทยกับอิหร่านได้ลงนามบันทึกความเข้าใจว่าด้วยความร่วมมือด้านสาธารณสุขระหว่างสองประเทศเมื่อปีที่ผ่านมา นอกจากนี้ ทั้งสองฝ่ายยังได้ส่งเสริมการเยือนของบุคลากรด้านการแพทย์และสาธารณสุขระหว่างกันมากขึ้น โดยขณะนี้ อิหร่านได้แต่งตั้งรัฐมนตรีว่าการกระทรวงสาธารณสุขคนใหม่เรียบร้อยแล้ว ซึ่งคาดว่าจะเดินทางเยือนประเทศไทยในไม่ช้า
สําหรับ ด้านการท่องเที่ยว รัฐบาลพยายามผลักดันให้ประเทศไทยเป็นศูนย์กลางการท่องเที่ยวเชิงสุขภาพที่หลากหลาย โดยขณะนี้มีนักท่องเที่ยวจากทั่วโลกเดินทางเข้ามาใช้บริการ พร้อมขอให้เอกอัครราชทูตฯ สนับสนุนให้นักท่องเที่ยวชาวอิหร่าน เข้ามาท่องเที่ยวในไทยมากขึ้นด้วย
รัฐบาลไทย-ข่าวทำเนียบรัฐบาล-หารือกับกระทรวงอุดมศึกษา อัฟกานิสถาน
วันศุกร์ที่ 16 กุมภาพันธ์ 2561
หารือกับกระทรวงอุดมศึกษา อัฟกานิสถาน
ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วยนายสุภัทร จําปาทอง เลขาธิการคณะกรรมการการอุดมศึกษา ให้การต้อนรับและหารือความร่วมมือด้านการอุดมศึกษากับ MR. Abdul Tawab Balakarzai รัฐมนตรีช่วยว่าการกระทรวงการอุดมศึกษา (ฝ่ายวิชาการ)
เมื่อวันอังคารที่ 13 กุมภาพันธ์ 2561 ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วยนายสุภัทร จําปาทอง เลขาธิการคณะกรรมการการอุดมศึกษา ให้การต้อนรับและหารือความร่วมมือด้านการอุดมศึกษากับ MR. Abdul Tawab Balakarzai รัฐมนตรีช่วยว่าการกระทรวงการอุดมศึกษา (ฝ่ายวิชาการ) อัฟกานิสถาน ที่ห้องประชุม MOC อาคารราชวัลลภ กระทรวงศึกษาธิการ
รมช.ศึกษาการ กล่าวว่า เมื่อ 16 ปีที่แล้วประเทศไทยเคยมีทบวงมหาวิทยาลัยที่ดูแลสถาบันอุดมศึกษาทั้งประเทศ จากนั้นได้เกิดการยุบรวมทบวงมหาวิทยาลัยเข้ากับกระทรวงศึกษาธิการ แต่เนื่องจากเมื่อเวลาผ่านไปก็พบว่าการรวมกันนั้นทําให้การบริหารจัดการทําได้ยาก เนื่องจากโครงสร้างของกระทรวงศึกษาธิการมีขนาดใหญ่มาก กระทรวงศึกษาธิการจึงเตรียมที่จะจัดตั้งกระทรวงการอุดมศึกษา โดยแยกสํานักงานคณะกรรมการการอุดมศึกษาออกจากกระทรวงศึกษาธิการ คาดว่าจะดําเนินการแล้วเสร็จภายในสิ้นปี 2561 นี้
ส่วนความร่วมมือระหว่างอัฟกานิสถานกับมหาวิทยาลัยมหิดลก็เป็นสิ่งที่ดี เพราะมหาวิทยาลัยมหิดลเป็นมหาวิทยาลัยชั้นนําที่มีชื่อเสียงในระดับโลก มีโรงพยาบาลในสังกัดถึง 2 แห่ง คือ โรงพยาบาลศิริราชและโรงพยาบาลรามาธิบดี อีกทั้งมีประวัติการดําเนินงานด้านการแพทย์และการสาธารณสุขมาอย่างยาวนาน ความร่วมมือนี้ถือเป็นโอกาสดี ในการส่งเสริมความสัมพันธ์และแลกเปลี่ยนความรู้ระหว่างกัน
นอกจากนี้ การเรียนการสอนออนไลน์เป็นสิ่งสําคัญมากสําหรับมหาวิทยาลัยในยุคปัจจุบัน เพราะโลกเปลี่ยนแปลงอย่างรวดเร็ว การมีอินเทอร์เน็ตช่วยเปิดโลก และทําให้ทุกคนสามารถเรียนรู้ได้ทุกที่ทุกเวลา ดังนั้นมหาวิทยาลัยควรปรับตัวจัดการเรียนการสอนแบบออนไลน์มากขึ้น โดยการสนับสนุนของ สกอ. ทั้งการจัดสรรงบประมาณและส่งเสริมการขยายผลหลักสูตรออนไลน์ไปทั่วประเทศด้วย
ทั้งนี้ หวังว่าการเดินทางมาประเทศไทยในครั้งนี้ จะทําให้กระทรวงศึกษาธิการไทยและกระทรวงการอุดมศึกษาอัฟกานิสถาน ได้แบ่งปันความรู้และประสบการณ์ที่เป็นประโยชน์และสามารถนําไปประยุกต์ใช้กับทั้งสองประเทศได้
MR. Abdul Tawab Balakarzai รัฐมนตรีช่วยว่าการกระทรวงการอุดมศึกษา (ฝ่ายวิชาการ) อัฟกานิสถาน กล่าวว่า การบริหารจัดการด้านการศึกษาของอัฟกานิสถาน ประกอบด้วย 2 หน่วยงานสําคัญ คือ กระทรวงศึกษาธิการและกระทรวงการอุดมศึกษา ในส่วนของการอุดมศึกษานั้นอัฟกานิสถานกําลังพัฒนาสถาบันการอุดมศึกษาทั้งในด้านปริมาณและคุณภาพ โดยมุ่งเน้นด้านคุณภาพด้วยการพัฒนาเครือข่ายความร่วมมือกับประเทศในภูมิภาคอื่น ๆ เช่น มาเลเซีย อินเดีย ตุรกี อิรัก และไทย เป็นต้น รวมทั้งมีการตั้ง Professional Development Center และโปรแกรมที่เชื่อมโยงกับวิธีการสอน การวิจัยและเทคโนโลยีด้วย ตลอดจนการส่งเสริมด้าน ICT ซึ่งจะลงนาม MoU กับ MIT ที่สหรัฐอเมริกาในเดือนหน้าด้วย
สําหรับการเดินทางมาประเทศไทยในครั้งนี้ เพื่อดําเนินกิจกรรมความร่วมมือกับสถาบันเทคโนโลยีแห่งเอเชีย (AIT) พร้อมทั้งลงนาม MoU ด้านการแพทย์กับมหาวิทยาลัยมหิดล อาทิ การให้ทุนนักศึกษาที่ได้รับทุนระดับปริญญาโท ภายใต้ทุนการศึกษา Higher Education Development Program (HEDP Scholarship) โดยหวังว่าจะได้รับการสนับสนุนและสานต่อความร่วมมือที่ดีร่วมกันต่อไป
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน